cyanic-selkie/wikianc huggingface dataset:
Ukrainan historia
Kollektivisointi ja nälänhätä
Ukrainaa on sanottu Venäjän tai Neuvostoliiton leipäkoriksi. Näin ollen oli ilmeistä, että kansallishenkisyys – joka oli aiheuttanut vaikean ja lyhyen itsenäisyyden aikana ideologisen ongelman niin suhteessa neuvostovaltaan, saksalaisten suojelukseen kuin myös Georgi Lvovin ja Kerenskin väliaikaiseen hallitukseen ja lopulta myös sen politiikkaa jatkamaan pyrkineiden ympärysvaltojen sekä Venäjän vastavallankumouksellisten politiikkaan – oli Ukrainan merkittävä osa. Neuvostoliiton kannalta Ukraina oli merkittävä osa vuonna 1928 alkanutta suunnitelmataloutta, mikä teki maatalouden kollektivisoinnista tärkeän neuvostohallituksen kannalta.
Neuvostoliiton kommunistinen puolue lähetti Ukrainan pakkokollektivisoimiseksi muualta komissaareja valvomaan toimitusta ja Ukrainaan järjestettiin neuvostohallituksen määräämin pakkoluovutuksin Holodomoriksi kutsuttu nälänhätä, minkä vuoksi jopa kolmen miljoonan ihmisen arvellaan kuolleen vuosina 1930–1932. Ukrainan kommunistisen puolueen pääsihteerinä oli tuolloin Nikita Hruštšov. Ylijäämävilja kaupattiin maailmanmarkkinoilla siten, että viljan hinta laski. Tämä ja Ukrainan lyhyt itsenäisyys pohjustivat ukrainalaisten nationalistien yhteistoimintaa Saksan kanssa vuosina 1941–1944 toisen maailmansodan aikana.
Alueita Puolalta ja Romanialta
pienois|oikea|Ukrainan SNT vuonna 1940. Tässä vaiheessa Taka-Karpatia ja Krim eivät kuuluneet Ukrainan SNT:een. Saksa ja Neuvostoliitto solmivat 23. elokuuta 1939 hyökkäämättömyyssopimuksen, mikä ratkaisi sen, ettei Neuvostoliitto osallistunut Ranskan, Britannian ja Puolan rinnalla Saksan vastaisiin toimiin toisen maailmansodan alussa syyskuussa 1939, vaan päin vastoin osallistui Puolan jakamiseen Saksan kanssa miehittämällä Puolan länsiosat vedoten alueella olevan ukrainalaisen ja valkovenäläisen väestön suojeluntarpeeseen. Puolalle kuulunut itäosa, Itä-Galitsia, liitettiin Ukrainan neuvostotasavaltaan. Vuonna 1940 Neuvostoliitto painosti Romanian luovuttamaan Pohjois-Bukovinan ja Bessarabian, joista Pohjois-Bukovina liitettiin Ukrainan neuvostotasavaltaan, kun taas lähinnä myös romanialaisen väestön asuttamasta Bessarabiasta muodostettiin Moldavian neuvostotasavalta, mikä on Neuvostoliiton hajottua itsenäistynyt Moldovaksi.
Toinen maailmansota Ukrainassa
Puolassa 1934 vangittu Ukrainan itsenäisyystaistelua jatkanut Stepan Bandera vapautettiin 1939, kun saksalaiset olivat miehittäneet Puolan. Vuonna 1941, kun saksalaiset olivat vallanneet Ukrainan (Itä-Galitsian), julisti Bandera Lvovissa Ukrainan tasavallan uudelleen perustetuksi. Saksa sitoi Ukrainan tiukasti itseensä sallimatta sille Slovakian valtion tai Itsenäisen Kroatian valtion kaltaista itsenäisyyttä määrittelemällä sen komissariaatiksi. Bandera ja muut kansallismieliset sekä neuvostovastaiset ukrainalaiset vangittiin. Bandera kuitenkin vapautettiin vuonna 1944. Myöhemmin hänet surmasivat neuvostoagentit vuonna 1959 Münchenissä.
Toisen maailmansodan tuloksena Ukrainan neuvostotasavallan ja Puolan raja kulki pääosin Curzonin linjaa pitkin, jolloin Ukrainaan liitettiin pääosa Volhyniasta ja Itä-Galitsiaa, myös Lvov. Myös osia Tšekkoslovakiasta, Karpato-Ukraina, liitettiin Ukrainaan.
Viimeisen aluelisäyksen Ukraina sai Venäjältä 1954, kun Neuvostoliiton kommunistisen puolueen pääsihteeri Nikita Hruštšovin aloitteesta Ukrainaan liitettiin myös Krimin niemimaa, mistä tuli myöhemmin itsenäistyneen Ukrainan ja Venäjän välinen kiista Mustanmeren laivastotukikohtaa ja Sevastopolia koskien.
Pysähtyneisyys ja perestroika
Neuvostotaloudessa Josif Stalinin jälkeen kokeiltiin monia tapoja säätää komentotaloutta tehokkaammaksi. Talousstalinismille oli tyypillistä ministeriökohtainen sektoriohjaus, josta oli seurauksena se, että arvoketjut eri teollisuuslaitoksia omistavien ministeriöiden tuotantoketjuissa muodostuivat toisistaan poikkeaviksi. Sama puolivalmiste saattoi maksaa tuotantokustannuksiltaan samalla alueellakin tuotettuna yhden ministeriön tuotantolaitoksessa tuotettuna kolme kertaa enemmän kuin toisen ministeriön.
Tätä varten pyrittiin luomaan toimialapohjaisen sektorihallinnon korvikkeeksi aluetaloudellista suunnittelua, sovnarhosit, joita kokeiltiin Hruštšovin kauden puolivälissä. Brežnevin alkukausi oli teollisen kasvun, koneenrakennuksen ja terästeollisuuden kasvun aikaa, joka kuitenkin alkoi hiipua 1970-luvulle tultaessa huolimatta siitä, että teknillisen ammattikoulun opettajana toiminut Brežnev yritti tehostaa tuottavuutta myös opetusta parantamalla ja kurinalaistamalla.
Brežnevin vuosia (1964–1970) ei Suomessa tunneta talousmielessä. 1970-luvun lopulla sekä 1980-luvun alussa, pysähtyneisyyden vuosina, Ukrainassa ei ollut merkittävää taloudellista kasvua neuvostotasavaltojen piirissä ja Neuvostoliitto panosti voimakkaasti pohjoisten alueiden öljy- ja kaasuteollisuuteen, mikä takasikin ensimmäisen (1974) ja toisen öljykriisin (1979) vuoksi Neuvostoliitolle mittavia valuuttatuloja energian viennistä ja mahdollisti jopa läntisten kulutustavaroiden ostamisen jossain määrin myös suoraan tavallisille kuluttajille.
Alkaneessa puoluejohtoisessa kritiikissä 1980-luvun alussa myös Ukrainaa pidettiin vanhoillisena ja pysähtyneenä neuvostotasavaltana. Sieltä siirtyikin paljon väkeä pohjoiseen.
Leimasinetti
thumb|Leimasinetti ja sen painama. Leimasinetti on muinainen pyöreä sinetti, jollaisia on löydetty Tell Halafista Pohjois-Syyriasta liittyen Halafin kulttuuriin. Vanhimmat leimasinetit ovat näin ollen ajalta 6500 eaa. Noin 3500 eaa. tulivat Mesopotamiassa käyttöön sylinterisinetit.
Ukrainan historia
Pysähtyneisyys ja perestroika
Perestroika alkoi julkisuudella, glasnostilla (glasnost ei tarkoita kansanvaltaista avoimuutta vaan hallinnon julkistamista), mutta vähitellen kiteytyi vaatimukseksi nopeuttaa (verbi uskorit; ’nopeuttaminen’ uskorenie) suunnitelmatalouden toimintoja. Nopeuttaminen johti eritahtisuuteen talousyksiköissä, mikä lopulta johti suunnitelmatalouden keskitetyn jakelujärjestelmän korvautumiseen sääntelemättömillä ja epätasapainoisilla markkinoilla.
Koska perestroika ei tuottanut pysähtyneisyydestä epäillyille alueille glasnostin eikä uskorenien keinoin taloudellista menestystä, alkoi kritiikki inflaatioista nostattaa kansallismielisiä liikkeitä. Ukrainaan perustettiin tasavallan neuvostojohtoa kritisoiva ja perestroikaa avoimesti kannattava kansallismielinen liike ”Ruh” (käsi; kansan käsi), mikä lopulta vaati puoluejohtaja Sherbitskin eroa. Ruh menestyi paikallisvaaleissa maaliskuussa ja heinäkuussa Ukraina julistautui suvereeniksi.
Erimielisyydet Venäjän kanssa
Elokuussa 1991 Gennadi Janajevin kansallisen pelastuksen komitea yritti kaapata vallan Gorbatšovilta ja palauttaa Neuvostoliiton, minkä aikana Ukrainan korkeimman neuvoston puhemies Leonid Kravtšuk vastusti Boris Jeltsinin tapaan avoimesti kaappausyritystä. Joulukuun alussa 1991 järjestettiin Ukrainassa kansanäänestys itsenäisyydestä, missä 80 % kannatti Ukrainan itsenäistymistä Neuvostoliitosta.
Kravtšuk voitti presidentinvaaleissa Ruhin asettaman vastaehdokkaan ja tuli Ukrainan presidentiksi. Venäjän, Ukrainan ja Valko-Venäjän johtajat perustivat Itsenäisten valtioiden yhteisön ja Neuvostoliitto lakkautettiin.
Venäjä ja Ukraina ajautuivat riitaan 1992 Krimillä sijaitsevan Neuvostoliitolle kuuluneen Mustanmeren laivaston hallinnasta. Toukokuussa 1992 Krim antoi itsenäisyysjulistuksen Ukrainasta, mikä kuitenkin peruttiin Venäjän ja Ukrainan parlamenttien vastustuksesta. Tämä kuitenkin johti neuvotteluihin Venäjän ja Ukrainan kesken autonomiasta Krimille, minkä johdosta Krimin asema nousi alueesta (oblast) autonomiseksi tasavallaksi. Runsas miljoona Krimin vajaasta kahdesta miljoonasta asukkaasta on venäläisiä.
Laivaston ja Krimin lisäksi toinen kiistakysymys koski Neuvostoliiton Ukrainan alueelle jääneitä ydinaseita. Venäjän ja Yhdysvaltain tavoitteena oli estää ydinsulkusopimuksen hengen mukaisesti uusien ydinasevaltioiden muodostumista Itsenäisten valtioiden yhteisössä tai niiden leviäminen kolmansiin maihin esimerkiksi asekaupan avulla. Ukraina luovutti toukokuussa 1992 taktiset ydinaseet Neuvostoliiton kansainvälisoikeudelliselle seuraajavaltiolle, Venäjälle, mutta piti strategiset ydinaseet itsellään. Vuonna 1992 Ukrainasta tuli ETYKin (nykyisin ETYJ) jäsen.
1990-luvun sisäpolitiikka
Vitold Fokinin hallitus joutui lokakuussa 1992 eroamaan ja uudeksi pääministeriksi tuli Leonid Kutšma. Taloudellinen tilanne sai hiilikaivostyöläiset lakkoilemaan ja Kutšma vaati maan julistamista hätätilaan, mistä Kravtšuk presidenttinä kieltäytyi. Kutšma joutui eroamaan pääministerin tehtävästä syyskuussa 1993. Tilanteen vakauttamiseksi nimitti Kravtšuk kaivosjohtaja Jefim Zviaglinskin pääministeriksi.
Vuonna 1994 pidetyissä ensimmäisissä täysin vapaissa parlamenttivaaleissa 338 täytetystä 450:stä parlamenttipaikasta sai Ruh enää vain 20 paikkaa ja entiset kommunistit 80 paikkaa. Sitoutumattomien edustajien määrä puolestaan nousi 170 paikkaan.
Tammikuussa 1994 voitti venäläismielinen Juri Meskov Krimin autonomisen tasavallan presidentinvaalit, minkä vuoksi Ukrainan parlamentti kumosi Krimin parlamentin 1992 säätämän perustuslain ja lakkautti Krimin presidentin viran.
Ukrainan pääministeriksi tuli Vitali Masol. Presidentinhallinnoksi muuttuneesta parlamentarismista seurasi, että Kutšma voitti Kratšukin presidentinvaaleissa ja Masolin oli erottava pääministerin tehtävästä. Pääministeriksi tuli entinen varapääministeri, Jevgeni Martshuk. Vuonna 1994 Ukraina liittyi Naton rauhankumppaneihin.
Huhtikuussa 1995 presidentti Kutšma anoi asetuksen, minkä mukaan Krimi on presidentin hallinnossa, kunnes Krimin parlamentti esittää uutta perustuslakia Ukrainan parlamentin kumoaman tilalle. Kesäkuussa Venäjän presidentti Jeltsin ja Kutšma sopivat siitä, että Venäjä saa pitää Krimillä sijaitsevaa Sevastopolia Mustanmeren laivaston tukikohtanaan.
Martshuk joutui eroamaan toukokuussa 1996 ja pääministeriksi tuli Pavel Lazarenko, joka erosi vuoden kuluttua heinäkuussa 1997. Pääministeriksi nousi varapääministeri Vasul Durdynets ja sitten Valeri Putovojtenko. Venäjä ja Ukraina pääsivät yhteisymmärrykseen vuodesta 1992 kestänestä kiistasta Neuvostoliiton Mustanmeren laivaston alusten jakamisesta Ukrainan ja Venäjän kesken. Tammikuussa 1998 allekirjoitettiin Ukrainan ja Venäjän kesken sopimus, millä vahvistettiin Ukrainan rajojen loukkaamattomuus eli käytännössä Krimin kuuluminen Ukrainalle, vaikka Krimin siirtämistä Ukrainalle 1954 oli pidetty Neuvostoliiton silloisen perustuslain vastaisesti suoritettuna toimena.
Uudistusmieliset ja vanhoilliset
Maaliskuussa 1998 olivat kommunistit vahvistaneet asemaansa jo siten, että presidentinvaaleissa Kutšman päähaastajana oli Petro Simonenko, minkä tosin Kutšma voitti. Huhtikuussa 2000 Kutšma järjesti kansanäänestyksen, missä enemmistö kannatti presidentin valtuuksien lisäämistä entisestään. Oppositio järjesti maaliskuussa 2001 suurmielenosoituksen yksinvaltaiseksi koettua presidenttiä vastaan ja 2002 Uudistusmielinen ”Meidän Ukrainamme” -vaaliliitosta tuli suurin parlamenttiryhmä, vaikkakin parlamentin enemmistö tukee edelleen presidenttiä tukevaa vaaliliittoa ”Yhtenäisen Ukrainan puolesta” sitoutumattomien tuella.
Vuonna 2002 epäiltiin Ukrainan valtiollisen asevientiyhtiön vieneen välikäsien kautta tutkateknologiaa Irakiin ja että presidentti olisi asiasta tietoinen. Yhtiön johtaja kuoli onnettomuudessa.
Vuoden 2004 presidentinvaalit
Vuonna 2004 Ukrainassa järjestettiin presidentinvaalit, Istuva presidentti Kutšma ei enää ollut ehdokkaana. Viktor Juštšenkon johtama poliittinen liike Meidän Ukrainamme (fraktsija ”Naša Ukrajina”, фракція ”Наша Україна”) nousi tällöin voimakkaasti esille. Juštšenkoa pidettiin Kutšman-vastaisen länsimielisen opposition johtohahmona. Presidentin linjaa taas tuki maan teollistuneen itäosan venäjänkielisten seutujen tukema Viktor Janukovytš. Vaalien ensimmäisellä kierroksella lokakuun lopussa kumpikaan pääehdokkaista ei onnistunut keräämään yli puolta annetuista äänistä. Vaalien toinen kierros kahden ensimmäisellä kierroksella eniten ääniä saaneen ehdokkaan välillä käytiin 21. marraskuuta 2004. Epäselvyyksien vuoksi syntyi Juštšenkoa kannattava länsimielinen oranssi vallankumous. Vaalin toinen kierros uusittiin 26. joulukuuta 2004 ja voittajaksi tuli opposition ehdokas Juštšenko yli 52 prosentin ääniosuudella.
Julija Tymošenko vallassa ja syrjittynä
Ukrainan pääministeriksi nimitettiin vaalien jälkeen Juštšenkon näkyvä liittolainen Julija Tymošenko. Perustuslakia muutettiin parlamentaariseen suuntaan, presidentin valtaoikeuksia vähennettiin ja pääministerin valtaa isättiin. Oranssit voimat ajautuivat kuitenkin pian keskinäisiin riitoihin ja Tymošenkon hallitus erotettiin korkeimman hallinnon lahjusepäilyjen vuoksi syyskuussa 2005. Tymošenkon yhtä lyhytaikaiseksi seuraajaksi tuli Juri Jehanurov, joka sai parlamentilta epäluottamuslauseen 10. tammikuuta 2006, mutta jatkoi virkaatekevänä pääministerinä uuden hallituksen muodostamiseen asti. Maaliskuun parlamenttivaaleissa Janukovitš johti Alueiden puolueen vaalivoittoon ja suurimmaksi puolueeksi. Maaliskuun vaalien jälkeen jouduttiin kuukausien pattitilanteeseen, jossa toimivaa hallitusta ei saatu muodostettua.
Oranssien Meidän Ukrainamme ja Julija Tymošenkon ryhmittymän yhteishallitus Ukrainan sosialistipuolueen kanssa hajosi sosialistien valittua oman miehensä Oleksandr Morozin Radan puhemieheksi ja loikattua Alueiden puolueen puolelle ”antikriisikoalitiohallituksen” muodostamiseksi. Juštšenko kieltäytyi nimittämästä kilpakumppaniaan pääministeriksi, kunnes uusi vaalien järjestämisen mahdollistava aikaraja tuli vastaan. Tällöin Alueiden puolue liittolaisineen uhkasi presidentin viraltapanolla. Myös edeltävää pääministeriä Juri Jehanurovia, joka erotettiin tammikuussa, ja joka johti siitä lähtien toimitusministeristöä, pyrittiin nostamaan takaisin asemaansa peruuttamalla tammikuun erottaminen.
Koalitiohallitus
Joulukuussa 2006 Verkhovna Rada erotti presidentin nimittämän ulkoministeri Borys Tarasjukin. Presidentti Juštšenko ei hyväksynyt tätä ja väitti ministerin erottamisen olevan presidentin vastuulla. Hallitus esti Tarasjukia osallistumasta kokouksiinsa, jonka jälkeen Tarasjuk haastoi alueiden puolueen edustajat oikeuteen huliganismista. Ševtšenkon piirinoikeus kumosi Verkhovna Radan päätöksen, mutta parlamentin mukaan alioikeuden päätös ei voi muuttaa sen päätöksiä.
Janukovitšin hallitus laajensi kannatuspohjaansa ottamalla hallitukseen opposition tukijoille, jotka näin siirtyivät hallituksen taakse. Erityisesti Juštšenkoa huolestutti hänen entisen tukijansa Anatoli Kinahin nimitys valtiovarainministeriksi, mikä sai maaliskuussa 2007 kymmenen opposition edustajaa loikkaamaan hallituksen tukijoiksi. Janukovitš ja puhemies Moroz lupasivat koalition kasvavan kesään mennessä kahteen kolmasosaan tai 300 edustajan suuruiseksi, mikä mahdollistaisi presidentin veto-oikeuden kumoamisen tai perustuslain muuttamisen.
Juštšenko antoi huhtikuussa 2007 asetuksen Verkhovna Radan hajottamisesta, minkä hallitus ja parlamentin enemmistö katsoivat perustuslain vastaiseksi ja jatkoivat työskentelyään. Ukrainan perustuslain mukaan parlamentin saa hajottaa vain kolmesta syystä, jotka liittyvät sen kykenemättömyyteen kokoontua tai muodostaa hallitusta. Juštšenkon mukaan hajotuksen peruste on se, että parlamentti on toiminut yli kuukauden ilman enemmistökoalitiota, ja on edustajien loikkausten myötä muuttunut laittomaksi. Vastustajien mukaan enemmistökoalitio on laillinen, koska sen muodostivat parlamenttiryhmät. Juštšenko jatkoi opetaatiotaan erottamalla toukokuussa Ukrainan valtakunnansyyttäjän perustuslain rikkomisen perusteella. Presidentti ilmoitti myös ottavansa hallintaansa Janukovitšin puolella olleen sisäministeri Vasyl Tsuškon Berkut-joukkojen sotilaat, jotka lain mukaan ovat sisäministeriön alaisuudessa.
Oranssi ryhmä hajoaa 2007
Uudet vaalit pidettiin syyskuussa 2007. Vaaleissa Janukovitšin Alueiden puolue sai jälleen eniten ääniä ja paikkoja (175 jossa -11), vaikka menettikin hieman, Tymošenkon blokki lisäsi paikkamääränsä (156 jossa +27) ja presidentti Juštšenko tukipuolue Meidän Ukrainamme jatkoi alamäkeään (72 jossa -9). Niin sanotuilla oransseilla puolueilla oli niukka paikkaenemmistö (228/450), joka olisi riittänyt hallituksen muodostamiseen, mutta osa Meidän Ukrainamme edustajista kieltäytyi allekirjoittamasta yhteistyösopimusta Tymošenkon blokin kanssa.
Pitkällisen viivytyksen jälkeen Tymošenko nousi uudelleen pääministeriksi 18. joulukuuta 2007 Juštšenkon ja Tymošenkon tukijoiden muodostaman koalition hallitukseen.
Juštšenkon ja Tymošenkon välit heikkenivät taas, kun Tymošenko kieltäytyi tukemasta Georgiaa Venäjän–Georgian sodan aikana elokuussa 2008. Presidentinhallinnon edustaja Andriy Kyslynskyi syytti Tymošenkoa maanpetturuudesta ja korruptiosta. Kun Tymošenkon blokki liittoutui Alueiden puolueiden ja kommunistien kanssa säätämällä lait, joka vähensivät presidentinvaltaa ja helpottivat hänen erottamistaan, presidentti Juštšenkon tukipuolue Meidän Ukrainamme erosi hallituksesta 4. syyskuuta 2008,
Talouskriisi
Ukraina ajautui vakavaan talouskriisiin syksyllä 2008 kansainvälisen talouskriisin yhteydessä. Lokakuussa 2008 kolmen viikon aikana pankeista nostettiin 32 miljardia hryvniaa ja maan valuutan arvo romahti 23 prosenttia. Kansainvälinen valuuttarahasto myönsi maalle 16,5 miljardia dollaria lainaa.
Jaakko Suominen
Jaakko Suominen (s. 1973) on suomalainen kulttuurihistorioitsija, joka toimii digitaalisen kulttuurin professorina Turun yliopistossa. Hän väitteli filosofian tohtoriksi kulttuurihistoriasta Turun yliopistossa vuonna 2003. Hän on toiminut myös Turun yliopiston humanistisen tiedekunnan dekaanina.
Joe DiMaggio
thumb|200px|Joe DiMaggio vuoden 1937 All-Star-ottelussa. Joseph Paul ”Joe” DiMaggio (25. marraskuuta 1914 – 8. maaliskuuta 1999) oli yhdysvaltalainen baseballpelaaja ja yksi lajin historian suurimmista pelaajista. Hän edusti New York Yankeesia.
Ukrainan historia
Janukovitš presidentiksi
Helmikuun 2010 presidentinvaaleissa Janukovitš julistettiin voittajaksi. Tymošenko syytti häntä vaalivilpistä ja erosi pääministerin paikalta. Uudeksi pääministeriksi nousi Mykola Azarov Alueiden puolueesta. Joulukuussa 2010 Tymošenko ja entinen sisäministeri Juri Lutsenko joutuivat oikeuden eteen syytettyinä valtion varojen väärinkäytöstä. Tymošenkon syytteisiin lisättiin myöhemmin vallan väärinkäyttö kaasukaupoissa Venäjän kanssa. Hänet tuomittiin vankeuteen lokakuussa 2011.
Joe DiMaggio
Nuoruus
Joe DiMaggio syntyi Martinezissa Kaliforniassa amerikansisilialaisille siirtolaisvanhemmille. Hän oli yhdeksästä lapsesta kahdeksas. Hänen vanhempansa, ravustaja Giuseppe ja Rosalia, olivat syntyneet Italiassa ja muuttaneet Kaliforniaan 1900-luvun alussa. Perhe muutti San Franciscoon, kun Joe oli vielä vauva. Joen veljistä myös Vincent ja Dominic pelasivat aikuisina baseballia ammattilaisina.
Ukrainan historia
Janukovitš presidentiksi
Kesäkuussa 2010 Ukrainan parlamentti päätti luopua Nato-jäsenyyden tavoittelusta. Sen sijaan maa lähti tavoittelemaan vapaakauppasopimusta Euroopan unionin (EU) kanssa. Tämä EU:n ja Ukrainan välinen assosiaatiosopimus aiotiin solmia Vilnan huippukokouksessa marraskuussa 2013, mutta sopimuksen ehdoksi EU vaati Ukrainaa hyväksymään lain Tymošenkon vapauttamisesta ja matkustamisesta Saksaan saamaan sairaalahoitoa. EU-maiden silmissä Tymošenkon tapaus on esimerkki Ukrainan oikeusjärjestelmän puutteista.
Victor Janukovytš kieltäytyi allekirjoittamasta assosiaatio- ja vapaakauppasopimusta Euroopan unionin kanssa 21. marraskuuta 2013 ja vaati Ukrainalle taloudellista apua sekä tukea kaasuverkoston modernisoinnille. Samaan aikanaa Venäjä houkuteli Ukrainaa mukaan Euraasian unioniin, jonka tarkoitus oli laajentua myös pääomien ja työvoiman vapaaseen liikkuvuuteen.
Vallankumous ja kriisi 2014
EU-yhteistyötä kannattavat tahot alkoivat osoittaa mieltään Kiovassa ja muualla Ukrainassa marraskuussa 2013. Mielenosoittajia motivoivat Janukovitšin Venäjään päin kallistuvan talouspolitiikan lisäksi myös maan korruptio ja heikko talous. Venäjä tuki Janukovitšia avoimesti.
Joe DiMaggio
Ura MLB:ssä
thumb|DiMaggio uransa huippukaudella vuonna 1941. DiMaggio valittiin peliuransa aikana useasti Yhdysvaltain parhaiten pukeutuvien miesten listalle. DiMaggio pelasi Yankeesin riveissä ensimmäisen American League -ottelunsa 3. toukokuuta 1936. Hän aloitti uransa vahvasti, ja Yankees voitti kauden päätteeksi Major Leaguen mestaruuden World Series -loppuottelusarjassa. Vahvakätinen DiMaggio löi ensimmäisellä kaudellaan 125 juoksua ja 29 kunnaria.
DiMaggion koko uran ehkä paras kausi oli vuonna 1937, kun hän sai lyöntikeskiarvokseen .346, ja hän löi 167 juoksua ja 46 kunnaria sekä juoksi itse 151 juoksua. Yankees voitti jälleen mestaruuden.
Ukrainan historia
Vallankumous ja kriisi 2014
18. helmikuuta kuoli kymmeniä, kun poliisin erikoisjoukot puuttuivat koviin ottein protestointiin. Hallituksen puolella olevat tarkka-ampujat ampuivat sekä mellakoijia että poliiseja, jolloin saatiin peruste kukistaa tulevat protestit kovin ottein. Mutta Janukovitš ei yllättäen halunnutkaan jatkaa kovalla linjalla, vaan neuvotteli sopimuksen opposition kanssa.
Joe DiMaggio
Ura MLB:ssä
Seuraavien viiden kauden aikana DiMaggio vankisti asemansa sarjan parhaana lyöjänä. Kaudella 1941 DiMaggio onnistui lyömään ennätyksellisesti 56 perättäisessä ottelussa. American Leaguen parhaaksi pelaajaksi DiMaggio valittiin vuosina 1939 ja 1941, ja kauden all-stars-miehistöön hän pääsi jokaisella kaudellaan. Lyöntitaitojensa lisäksi DiMaggio oli hyvä myös ulkopelaajana, heittäjänä ja juoksijana.
Toisen maailmansodan lopulla DiMaggio liittyi liikuntakouluttajana ilmavoimiin asemapaikkanaan Havaiji, Santa Ana ja Atlantic City. Hän ei joutunut kertaakaan taisteluun, mutta jätti baseballkaudet 1943–1945 väliin.
Ukrainan historia
Vallankumous ja kriisi 2014
Valtaan noussut länteen päin kallellaan oleva kansallismielinen hallitus herätti tyytymättömyyttä Venäjän hallituksessa ja Ukrainan venäläisalueilla. Krimin niemimaalle ja Itä-Ukrainaan syntyi helmi-maaliskuussa Ukrainan uutta hallitusta vastustavaa venäläismielistä separatismia, jota kaikki alueilla asuneet venäläiset eivät kannattaneet. Separatistit järjestivät Krimillä kansanäänestyksen. Venäläiset lähettivät Krimille erikoisjoukkoja, ja Ukrainan armeija vetäytyi sieltä. Niinpä Venäjä saattoi liittää Krimin niemimaan itseensä. Jo Krimin tapahtumien aikana olivat venäläismieliset mielenosoittajat ja aseistetut separatistit vallaneet hallintorakennuksia Itä-Ukrainassa. Ukrainan hallitus päätti vastata omalla terrorisminvastaisella operaatiollaan. Venäjä uhkasi mahdollisella sotilaallisella väliintulolla 23.4.2014.
Joe DiMaggio
Ura MLB:ssä
Sodan jälkeen DiMaggio ei enää saavuttanut aiempia tehojaan. Hän kärsi useista pitkittyneistä vammoista ja muista terveysvaivoista. Kausi 1948 oli kuitenkin ehjä, ja DiMaggio voitti American Leaguen kunnaritilaston ja juoksutilaston. Seuraavasta kaudesta Yankees maksoi DiMaggiolle ennätykselliset 100 000 dollaria. Kantapäävamma piti hänet kuitenkin ulkona kauden alkupuolen peleistä.
Ukrainan historia
Vallankumous ja kriisi 2014
Ukraina syytti Venäjää separatismin synnyttämisestä ja tukemisesta. Ukrainan tilanne kiristi suurvaltojen välit äärimmilleen, koska länsivallat olivat Ukrainan hallinnon puolella venäläisiä vastaan.
Petro Porošenkon aika (2014–2019)
Liikemies Petro Porošenkon voitti Ukrainan toukokuun 2014 presidentinvaalit ensimmäisellä kierroksella ja tuli valituksi maan uudeksi presidentiksi. Ukrainan korruptiota kitkevät uudistukset kuitenkin pian pysähtyivät. Vuoden 2014 vallankumouksen jälkeen aloitetut uudistukset tapahtuivat lähinnä paperilla, ja vanha oligarkkivalta sekä omien etujen ajaminen politiikassa jatkuivat entisellään. Poroshenkon ja hänen taustapuolueensa suosio laskivat.
Joe DiMaggio
Ura MLB:ssä
DiMaggio pelasi vielä kaudet 1950 ja 1951, minkä jälkeen hän lopetti peliuransa. Hänen lyöntikeskiarvonsa koko uransa ajalta oli .325, ja hän löi yhteensä 361 kunnaria. Hän voitti 13 kautensa aikana kymmenen American Leaguen mestaruutta.
Ukrainan historia
Volodymyr Zelenskyin aika (2019–)
Huhtikuussa 2019 Ukrainan presidentinvaaleissa istuva presidentti Petro Porošenko sai vain vajaat 25 prosenttia äänistä ja haastaja Volodymyr Zelenskyi otti murskavoiton yli 73 prosentilla. Tv-koomikkona tunnetuksi tulleen Zelenskyin nuoruus, kokemattomuus, venäjänkielisyys ja juutalaisuus eivät estäneet hänen nousuaan presidentiksi, sillä kansa oli väsynyt Ukrainan poliittiseen eliittiin. Ukrainan uusi presidentti Volodymyr Zelenskyi astui virkaan toukokuussa 2019 ja ilmoitti heti virkaanastujaispuheessaan hajottavansa maan parlamentin. Samalla hän kertoi tulitauon saamisen Itä-Ukrainaan olevan hänen ensimmäinen tehtävänsä.
Ukrainan parlamenttivaaleissa heinäkuussa 2019 Zelenskyin Kansan palvelija -puolue sai enemmistön. Puolue sai Ukrainan parlamentin 450 paikasta 251. Kansan palvelijan lisäksi neljä muuta puoluetta ylitti parlamenttiin pääsemiseen vaaditun viiden prosentin alarajan. Yksi niistä puolueista oli Venäjä-myönteinen Elämän puolesta -puolue, joka tuli toiseksi noin 13 prosentin ääniosuudella. Ukrainan entisen presidentin Petro Porošenko Euroopan solidaarisuus -puolue ja entisen pääministerin Julia Timošenkon Isänmaa-puolue pääsivät parlamenttiin noin kahdeksan prosentin ääniosuudella. Elokuussa 2019 Ukrainan presidentti Volodymyr Zelenskyi nimitti pääministeriksi hallinnossaan työskentelevän Oleksi Hontšarukin. Parlamentti hyväksyi poliittisesti melko kokemattoman Hontšarukin pääministeriksi.
Joe DiMaggio
Uran jälkeen
thumb|vasen|DiMaggio vaimonsa Marilyn Monroen kanssa vuonna 1954. Aktiiviuransa lopetettuaan DiMaggio meni naimisiin elokuvanäyttelijä Marilyn Monroen kanssa 1954, mutta he erosivat jo yhdeksän kuukauden kuluttua. DiMaggio ja Monroe tapailivat kuitenkin erosta huolimatta ajoittain toisiaan, ja vähän ennen Monroen kuolemaa DiMaggio kertoi ystävilleen että he aikoivat mennä uudelleen naimisiin.
Ukrainan historia
Volodymyr Zelenskyin aika (2019–)
Venäjän presidentti Vladimir Putin ja Ukrainan presidentti Volodymyr Zelenskyi tapasivat joulukuussa 2019 Pariisissa ja he sopivat muun muassa kattavasta tulitauosta, vankien vaihdosta ja uusien rajanylityspaikkojen luomisesta.Suuret poliittiset kysymykset jäivät pöydälle. Näitä olivat Venäjän ja sen tukemien joukkojen vetäminen pois Itä-Ukrainasta ja vaalien järjestäminen. Kokous oli silti merkittävä, koska rauhanprosessi oli ollut täydellisesti pysähdyksissä yli kolme vuotta.
Joe DiMaggio
Uran jälkeen
DiMaggio työskenteli uransa jälkeen hyväntekeväisyyden parissa sekä eri yritysten PR-miehenä. Hän palasi Yankeesiin vuonna 1961 useaksi kaudeksi kevätkausivalmentajaksi. Vuonna 1969 Oakland Athletics palkkasi DiMaggion varapuheenjohtajakseen ja valmentajakseen.
DiMaggio kuoli keuhkosyöpään 8. maaliskuuta 1999 84-vuotiaana.
Jälkimaine ja tunnustukset
thumb|upright|Joe DiMaggion muistolaatta Baseball Hall of Famessa. thumb|Joe DiMaggio (oikealla) ja presidentti [[Ronald Reagan kättelevät (1981).]] Joe DiMaggiota pidetään yhtenä baseballin historian suurista pelaajista. Hänet valittiin MLB:n parhaaksi pelaajaksi vuosina 1939, 1941 ja 1947, ja hänet nimitettiin Baseball Hall of Fameen vuonna 1955. Vuonna 1969 hänet äänestettiin suurimmaksi elossa olevaksi pelaajaksi.
DiMaggio palkittiin ansioistaan urheilijana Yhdysvaltain presidentin myöntämällä kunniamerkillä Presidential Medal of Freedom.
DiMaggio nousi Yhdysvalloissa myös kulttuurisankariksi, ja hänet mainitaan esimerkiksi Ernest Hemingwayn pienoisromaanissa Vanhus ja meri (1952) sekä useissa lauluissa, kuten Simon & Garfunkelin ”Mrs. Robinson”, Billy Joelin ”We Didn’t Start The Fire”, John Fogertyn ”Centerfield” sekä Asian ”Joe Di Maggio’s Glove” (2014).
Ukrainan historia
Volodymyr Zelenskyin aika (2019–)
Ukrainan perustuslakiin kirjattiin Zelenskyin valtakaudella päätös, jonka mukaan Ukraina tulee liittymään EU:hun ja Natoon. Venäjä vastusti sitä.
Volksparkstadion
Ensimmäinen samalla paikalla sijainnut stadion avattiin vuonna 1925 nimellä Altonaer Stadion noin 50 000 katsojaa varten. Operaatio Gomorrahin aiheuttamia tuhoja kärsinyt stadion rakennettiin sodan jälkeen uudelleen käyttäen hyväksi pommituksissa tuhoutuneiden rakennusten jäännöksiä. Volksparkstadionin rakennustyöt valmistuivat 1953 ja uudelle, myös yleisurheilukäyttöön soveltuneelle stadionille mahtui jopa 75 000 katsojaa. Suurta suosiota avoin ja laaja stadion ei kuitenkaan saanut osakseen kannattajien kokiessa hyvän tunnelman aikaansaamisen poikkeuksellisen vaikeaksi.
Ukrainan historia
Venäjän suurhyökkäys Ukrainaan 2022
Venäjä keskitti viimeistään marraskuusta 2021 lähtien joukkojaan Ukrainan rajan läheisyyteen ja aloitti 24. helmikuuta 2022 täysimittaisen sodan Ukrainassa.
Venäjä pyrki estämään Ukrainan tulevan liittymisen Natoon ja auttamaan Ukrainan venäläismielisiä kapinallisia. Ukrainan entisen Washingtonin-suurlähettilään Volodymyr Jeltšenkon mukaan Venäjä pyrki luomaan Ukrainaan venäläismielisen hallituksen. . Putin sanoi Venäjän tavoitteiksi Ukrainan demilitarisoinnin ja puolueettoman aseman, jotta sen alueelta ei kohdistuisi uhkaa Venäjään.
Volksparkstadion
Stadion valittiin yhdeksi vuoden 1974 jalkapallon MM-kilpailujen pelipaikoista. Siellä pelattiin kolme alkulohko-ottelua. Vuoden 1988 jalkapallon EM-kilpailuissa stadion sai järjestettäväkseen yhden välieräottelun; tuolloin kapasiteetti oli noin 61 200 katsojaa.
Ukrainan historia
Venäjän suurhyökkäys Ukrainaan 2022
Venäläiset etenivät noin viikossa Kiovan lähelle. He valtasivat melko suuria alueita monilla muillakin rintamanlohkoilla, varsinkin etelässä. Mutta alun nopea eteneminen hidastui noin viikon sisään sodan alusta. Venäläisillä oli muun muassa merkittäviä huolto-ongelmia ja muun muassa ukrainalaisten läntiset panssarintorjunta-ohjukset osoittautuivat tehokkaiksi.
Volksparkstadion
Saksan saatua vuoden 2006 jalkapallon maailmanmestaruuskilpailut järjestettäväkseen päätettiin epäsuosittu ja jokseenkin vanhentunut stadion rakentaa kokonaan uudestaan, samalle paikalle mutta ilman juoksuratoja ja 90° käännettynä. Vuonna 1998 alkaneet ja kaksi vuotta myöhemmin valmistuneet rakennustyöt tulivat maksamaan kaikkiaan noin 97 miljoonaa euroa. Uudeksi kapasiteetiksi muodostui 57 000. Rakennustöitä vaikeutti muun muassa vaadittu erikoislupa ilmailuviranomaisilta, sillä stadion sijaitsee keskellä Hampurin lentoaseman vilkkainta laskeutumisreittiä.
Vuonna 2001 nimioikeudet vuokrattiin neljäksi vuodeksi tietoliikennepalveluita tarjoavalle AOL-konsernille 15,3 miljoonalla eurolla ja 2005 sopimusta jatkettiin vielä kahdella vuodella. Vuoden 2006 MM-kilpailuissa stadion kantoi kuitenkin nimeä FIFA WM-Stadion Hamburg, sillä AOL ei kuulunut turnauksen virallisiin sponsoreihin. Stadionilla pelattiin turnauksen neljä alkusarjan ottelua ja yksi neljännesvälierä. Vuosina 2007–2010 stadionin nimi oli HSH Nordbank Arena ja vuosina 2010–2015 Imtech Arena. Heinäkuusta 2015 lähtien stadionin nimi on ollut jälleen Volksparkstadion.
Ukrainan historia
Venäjän suurhyökkäys Ukrainaan 2022
Myös Valko-Venäjäkin liittyi sotaan mutta ei lähettänyt joukkojaan. Venäjän ilmavoimat tekivät lukuisia ilmaiskuja Ukrainan sotilaskohteita ja infrastruktuuria vastaan. Venäjä väitti, ettei sen armeija kajoa siviilikohteisiin, mutta kaupungeista otetut kuvat kertoivat toista. Tykistö tulitti muun muassa Mariupolia ja Harkovaa aiheuttaen laajaa rakennusten tuhoa ja siviilien kuolemia. Noin 1,7 miljoonaa pakeni sotaa kymmenessä päivässä ulkomaille. Ainakin 549 siviiliä kuoli ja 957 haavoittui 10. maaliskuuta mennessä, luultavasti paljon enemmän. Yksin Mariupolissa kuoli Ukrainan mukaan yli 2000 ihmistä. Siviilien avakuoinnissa sotaakäyvistä kaupungeista oli suuria vaikeuksia tai se oli mahdotonta.
Länsi asetti kovia talouspakotteita Venäjälle, joihin Venäjä vastasi omin pakottein.
Venäjä rajoitti merkittävästi sodasta kertomista mediassa. Sotaa vastaan osoitettiin mieltä monissa maissa, myös Venäjällä. Venäjällä oli myös sotaa tukevia mielenilmauksia. Esimerkiksi riippumaton tutkimuskeskus Levadan johtajan mukaan Venäjän kansan tuki erikoisoperaatiolle oli suurta, ja valtiollisen tutkimuskeskuksen mukaan vain viidesosa vastusti operaatiota. 21. syyskuuta julistetun liikekannallepanon on arvioitu kuitenkin kiristäneen kansalaismielipiteitä Venäjällä.
Venäjän hallinto pyrki propagandalla motivoimaan ihmisiä tukemaan sotaa. Tunnettua oli panssarivaunujen kylkeen käytetyn Z-tunnuksen käyttö kampanjoinnissa.
Länsimaat lähettivät aseapua Ukrainalle, mutteivat muuten puuttuneet sotaan. Useat yritykset lopettaa sota neuvotteluilla ovat epäonnistuneet. Venäjä aikoi maaliskuussa 2022 jatkaa sotaa niin kauan, kunnes Venäjän vaatimuksiin on suostuttu.
Lennätinkasvit
Lennätinkasvit (Codariocalyx) on hernekasvisuku, johon kuuluu kaksi lajia: Codariocalyx gyroides ja lennätinkasvi (Codariocalyx motorius). Ne ovat pensaita joita kasvaa alkuperäisenä Etelä- ja Kaakkois-Aasiassa. Lennätinkasvi tunnetaan myös huonekasvina.
Sumu
250px|right|thumb|Sumua vuoristossa. Sumu on pilvi, joka on kosketuksissa maahan. Näkyvyys sumussa on alle yksi kilometri.
Sumua syntyy, kun ilmassa oleva näkymätön vesihöyry tiivistyy pieniksi pisaroiksi (tai joskus härmistyy jääkiteiksi). Tiivistyminen alkaa, kun ilma on tarpeeksi kylmää ja kosteaa: ilman kyllästystila vesihöyryn suhteen riippuu lämpötilasta. Sumu vaatii normaalisti tiivistyäkseen 100 prosentin suhteellista kosteutta. Sumu voi muodostua useilla tavoilla, riippuen jäähtymisen tapahtumistavasta.
Sumua esiintyy harvoin 2–15 asteen pakkasella, koska silloin sumupisarat jäätyvät. Yli 15 asteen pakkasessa yleistyvät jääsumut, jotka muistuttavat koostumukseltaan untuvapilviä. Enimmäkseen napa-alueilla esiintyvää jääsumua syntyy yli 35 asteen pakkasessa. Sumua esiintyy maailmassa eniten Newfoundlandin tienoilla maalla ja merellä.
Sumunkaltainen (kosteuden aiheuttama), mutta lievempi ilmiö on utu. Sen sijaan auer heikentää näkyvyyttä pölyn tai muun kuin veden sisältämän aineen takia.
Kemiassa sumu tarkoittaa seosta, jossa nestettä on sekoittuneena kaasuun.
Ehkäisypilleri
thumb|Ehkäisypillereitä folioliuskassa; pillerin ottamisen muistamisen helpottamiseksi liuskaan on merkitty ottamisjärjestys ja kullekin pillerille vastaavat viikonpäivät. Ehkäisypilleri (e-pilleri, ehkäisytabletti) on pillerimuotoinen lääke, jota käytetään raskauden ehkäisyyn.
Sumu
Sumun lajeja
250px|thumb|Säteilysumua [[Puolanka|Puolangan Kalliolammella.]] thumb|Siirtymäsumu, Helsinki
Ehkäisypilleri
Ehkäisypillereitä on ollut tähän asti vain naisille. Perinteisten ehkäisypillereiden toiminta perustuu naisen luontaista estrogeenia eli estradiolia jäljitteleviin estrogeeninmatkijoihin, jotka saavat naisen aivot luulemaan, että veressä olisi runsaasti estrogeeniä. Tämä aiheuttaa elimistön oman estrogeenintuotannon loppumisen, mikä estää ovulaation ja raskaaksi tulemisen. Markkinoilla on nykyisin myös luonnollista estrogeenia eli estradiolia sisältäviä yhdistelmäehkäisypillereitä.
Sumu
Näkyvyys
Sumu huonontaa näkyvyyttä. Siitä on haittaa etenkin lentoliikenteelle. Laivoissa turvaudutaan tutkaan. Autojen on ajettava hitaammin ja käytettävä tarkemmin rajattuja, lähelle suunnattuja valoja. Erityisen vaarallisia ovat pienet paikalliset sumuhattarat, kun niihin ajava autoilija yllättyy sumusta.
Ehkäisypilleri
Yhdistelmävalmisteet
Perinteisten ehkäisypillereiden toiminta perustuu estrogeenia jäljitteleviin estrogeeninmatkijoihin, jotka saavat aivot luulemaan, että veressä on runsaasti estrogeeniä. Tämä johtaa elimistön estrogeenintuotannon loppumiseen ja ovulaation estymiseen. Perinteiset yhdistelmäehkäisypillerit sisältävät luontaista estrogeenihormonia jäljittelevää etinyyliestradiolia sekä luontaista keltarauhashormonia jäljittelevää progestiinia. Nämä synteettiset yhdisteet toimivat luonnollisia hormoneja tehokkaammin.
Nykyisin markkinoilla on myös luonnollista estrogeenia eli estradiolia sisältäviä yhdistelmäehkäisypillereitä, joita suositellaan etenkin yli 40-vuotiaille tai niille yli 35-vuotiaille, joille etinyyliestradioli ei sovi. Nykykäsityksen mukaan terveiden, tupakoimattomien naisten ei tarvitse vaihtaa luonnon estrogeenia sisältävään ehkäisyvalmisteeseen, vaan he voivat jatkaa normaalien matalahormonisten ehkäisyvalmisteiden käyttöä vaihdevuosi-ikään asti.
Ehkäisypilleri vaikuttaa vähentämällä aivolisäkkeen FSH- ja LH-hormonien erittymistä, josta seuraa elimistön oman hormonintuotannon loppuminen ja munarakkulan kypsymisen ja ovulaation estyminen. Ehkäisypillerit ovat luotettavia, jos ne muistaa ottaa säännöllisesti: oikein käytettynä menetelmän pettämisen todennäköisyys on vain 0,1 % vuodessa eli pienempi kuin esimerkiksi kondomilla tai kuparikierukalla.
Ehkäisypillereitä syödään tavallisesti 21 päivää peräkkäin joka päivä samaan aikaan. Pillerin otto voi myöhästyä alle 12 tuntia normaalista ottoajasta, jolloin myöhästyminen ei vaikuta ehkäisytehoon. 21 päivän syömisen jälkeen pidetään seitsemän päivän tauko. Tästä on kuitenkin merkkikohtaisia poikkeuksia. Seitsemän päivän tauon aikana alkaa kuukautisvuodon tapainen tyhjennysvuoto. Ehkäisypillerien teho säilyy myös tauon aikana. Ei ole mitään terveydellistä syytä, miksi tauko pitäisi pitää joka kuukausi. Kiinteäannoksisia pillereitä, renkaita ja laastareita voidaan käyttää yhtäjaksoisesti jopa kuukausia ja vasta sitten pitää tauko, jolloin tyhjennysvuoto tulee. Näin voidaan vähentää kuukautisvuodon määrää ja vuotoon liittyviä oireita, kuten kipua tai päänsärkyä.
Yhdistelmäpillereitä on kiinteäannoksisia (kaikissa tableteissa on sama määrä hormonia) ja vaihtuva-annoksisia (hormonien määrä vaihtuu kierron aikana). Se, kumman tyyppinen yhdistelmäpilleri valitaan, riippuu pitkälti naisen kokemista hyödyistä tai haitoista. Kiinteäannoksinen pilleri saattaa vähentää kiertoon liittyviä mielialavaihteluita joillain naisilla, mutta osa taas kokee tasaisen hormonipitoisuuden liiankin tasaiseksi. Vaihtuva-annoksinen yhdistelmäpilleri voi estää paremmin läpivuotoa, etenkin jos estrogeenina on estradioli. Myös progestiiniosaa vaihtamalla voidaan vaikuttaa sivuvaikutusriskeihin sekä koettuihin hyötyihin ja haittoihin. Esimerkiksi antiandrogeeniset progestiinit, kuten drospirenoni, vähentävät ihon rasvoittumista ja karvankasvua, kun taas levonorgestreeli lisää ihon rasvoittumista ja voi lisätä aknea.
Minipilleri
Eräät ehkäisypillerit, niin kutsutut minipillerit, sisältävät vain progestiinia. 15 %:lla käyttäjistä ne estävät ovulaation ja osalla häiritsevät sitä. Muilla minipillerin teho perustuu sen aiheuttamiin kohdun limakalvon ja kohdunsuun liman muutoksiin, jotka vaikeuttavat siittiöiden etenemistä, ja mikäli hedelmöitys silti tapahtuu, limakalvon muutokset estävät alkion kiinnittymisen. Minipillereitä otetaan päivittäin ilman taukoja.
Minipillereiden ehkäisyteho on alhaisempi kuin yhdistelmäpillerien. Toisin kuin yhdistelmäpillereitä, minipillereitä voi käyttää raskauden ehkäisyyn myös imetyksen aikana.
Käyttöaiheet
Ehkäisypillereitä saa Suomessa vain lääkärin määräyksestä. Jälkiehkäisypillereitä voivat nykyään ostaa myös alle 15-vuotiaat ilman reseptiä apteekista. Vielä vuonna 2014 alle 15-vuotiaat saivat ne lääkärin luvalla.
Ehkäisypillereitä voidaan käyttää myös aknen, hirsutismin, runsaiden ja/tai epäsäännöllisten kuukautisvuotojen ja kuukautiskipujen sekä endometrioosin hoitoon. Ovulaation ehkäisevät yhdistelmäehkäisypillerit vähentävät toiminnallisten munasarjakystien ilmaantumista ja suojaavat myös kohdunulkoiselta raskaudelta.
Riskit
Vuonna 2016 julkaistun laajan väestötutkimuksen mukaan ehkäisypillerit aiheuttavat keskimäärin 20 %:lle käyttäjistään hoitoa vaativan masennuksen. Vaikutus oli suurin teini-ikäisten ryhmässä, jossa ehkäisypillereiden käyttö kaksinkertaisti riskin sairastua masennukseen. Tutkimuksessa oli miljoona osanottajaa.
On havaittu, että ehkäisypillereiden käyttäminen saa naiset suosimaan parinvalinnassaan miehiä, joilla on samankaltaiset geenit kuin hänellä itsellään, vaikka he olivat suosineet miehiä, joiden perimä poikkeaa heidän omastaan ennen ehkäisypillereiden käyttöä. Kyseinen valinta tapahtuu hajun perusteella eli mahdollisimman erilaisen geeniperimän omaavilla miehillä on naisten mielestä luontaisesti viehättävämpi tuoksu kuin niillä miehillä, joiden geeniperimä muistuttaa naisten omaa geeniperimää. Vanhempien geneettisen monimuotoisuuden tiedetään lisäävän heidän mahdollisuutta saada terveitä lapsia. Ihmisen ominaistuoksun tiedetään olevan tärkeää seksuaalisessa kanssakäymisessä, joten hajumieltymysten muuttuminen saattaa myös tuottaa parisuhdeongelmia esimerkiksi silloin, kun nainen lopettaa hormonivalmisteiden käytön.
Ulkoa annosteltujen hormonien ja hormoneja muistuttavien yhdisteiden on todettu liittyvän joidenkin syöpien lisääntymiseen ja joidenkin vähenemiseen.
Vuonna 2017 julkaistun tanskalaistutkimuksen mukaan hormonaaliset ehkäisyvalmisteet eivät ole lainkaan entisiä turvallisempia, vaikka niiden hormonipitoisuudet ovat aiempaa matalampia. Lähes kaksi miljoonaa naista käsittäneen tutkimuksessa havaittiin, että hormonaalista ehkäisyä yli kymmenen vuotta käyttäneillä esiintyi 11 seurantavuoden aikana lähes 40 prosenttia normaalia enemmän rintasyöpää. Jo alle vuoden käyttäneillä esiintyi yhdeksän prosenttia enemmän rintasyöpää. Useimmat rintasyöpään sairastuneista ehkäisypillereiden käyttäjistä sairastuivat siihen nelikymppisinä. Riski oli sitä suurempi, mitä pidempään hormonaalinen ehkäisy oli ollut käytössä ja mitä vanhempi nainen oli. Jos nainen käytti hormonaalista ehkäisyä yli viiden vuoden ajan, rintasyöpäriski säilyi kohonneena ainakin viisi vuotta ehkäisyn lopettamisen jälkeen. Syöpäriskin lisääntyminen koski sekä pillereitä, laastareita, renkaita, ja ruiskeita että kapseleita.
Ehkäisypillerit lisäävät myös kohdunkaulasyövän riskiä.
Yhdistelmäpillereiden käytön tiedetään toisaalta vähentävän kohdunrungon syövän, paksusuolisyövän ja munasarjasyövän riskiä. Munasarjasyövän riski vähenee jo alle vuoden käytöllä. Ehkäisypillereiden käyttö ennen ensimmäistä raskautta vähentää munasarjasyövän elinikäistä riskiä 9 % vuodessa.
On pieni riski, että estrogeenia sisältävät ehkäisypillerit aiheuttavat naiselle syvän laskimoveritulpan, joka saattaa johtaa keuhkoemboliaan ja jopa kuolemaan. Veritulpan riski on suurin muutaman kuukauden sisällä pillereiden käytön aloittamisesta ja laskee vuoden sisällä. Tämän takia taukojen pitäminen e-pilleriehkäisyssä esimerkiksi vuosittain ei ole järkevää. Yhdistelmäpillereitä ei pitäisi määrätä naiselle, jolla on kohonnut riski laskimoveritulppiin (esim. sairastettu laskimoveritulppa tai perinnöllinen alttius). Tupakointi lisää laskimoveritulppien riskiä, eikä yli 35-vuotiaalle tupakoivalle naiselle sen takia yleensä määrätä synteettistä estrogeenia sisältäviä pillereitä. Myös ylipaino lisää yhdistelmäpillereiden käytön aikaista laskimoveritulppariskiä. Aurallinen migreeni lisää aivotapahtumien riskiä ja on myös yhdistelmäehkäisyn ehdoton vasta-aihe. Myös pillerin progestiiniosa vaikuttaa veritulppariskiin. Turvallisimpia keltahormoneja ovat levonorgestreeli, norgestimaatti ja noretisteroni. Korkein riski on gestodeenillä, desogestreelillä ja drospirenonilla.
Minipillereiden käyttö ei lisää laskimoveritulpan riskiä.
Historiaa
Ajatus ehkäisypillerin kaltaisesta lääkkeestä lähti yhdysvaltalaiselta sairaanhoitajalta Margaret Sangerilta. Ehkäisypillerin ”isiksi” on nimetty Carl Djerassi ja Gregory Pincus. Ensimmäiset ehkäisypillerit saivat Yhdysvalloissa myyntiluvan vuonna 1960, tosin vain kuukautiskipujen hoitoon.
Soopeli
Soopeli (Martes zibellina) eli nokinäätä (oletetusti aiemmin *nois gen. nokiin) on näätäeläin, joka esiintyy Pohjois-Aasiassa Ural-vuoristosta läpi Siperian Mongoliaan, Kiinaan, Pohjois-Koreaan ja Hokkaidōn saarelle Japaniin. Soopeli on ollut arvokas turkiseläin, jollaisena sitä myös tarhataan. Neuvostoliitto oli maailman ainoa merkittävä soopelinnahkojen tuottaja.
Soopeli on päivällä saalistava petoeläin, joka käyttää haju- ja kuuloaistiaan saaliseläimien havaitsemiseen. Näihin kuuluvat muiden muassa maaoravat, orava, hiiret sekä pienet linnut ja kalat. Pääravinnon ollessa niukkaa se syö marjoja, kasveja ja männyn siemeniä. Soopeli tekee pesänsä metsän pohjalle.
Soopeli jaetaan 16 alalajiin, joista M. z. brachyura on uhanalaisin. Soopeli voi joskus risteytyä näädän eli mäntynäädän (Martes martes) kanssa: hybridistä käytetään nimitystä "kida".
Soopelin nimestä on tullut yleisnimitys joidenkin eläinlajien – kuten kissojen, kaniinien ja koirien – turkiltaan tummille tai nokisen sävyisille roduille.
Kevin Anderson
Oikeakätisen Andersonin pelin suurin vahvuus on kova syöttö, joka kimpoaa usein pitkälle takarajan taakse. Hän on 203 cm pitkä, ja hänen paras sijoituksensa maailmanrankingissa on viides heinäkuussa 2018 ja nelinpelirankingissa 58:s marraskuussa 2014.
Anderson pääsi Grand Slam -turnauksessa kaksinpelin loppuotteluun Yhdysvaltain avoimissa 2017. Hän ylsi loppuotteluun myös Wimbledonissa 2018. Tuolloin hän voitti puolivälierässä Roger Federerin viisieräisessä ottelussa ja katkaisi näin Federerin 34 ottelun voittoputken Wimbledonissa. Australiassa ja Ranskassa Anderson on päässyt neljännelle kierrokselle.
Alkuoppia lapsille
Sosialistinen lasten aapinen eli Alkuoppia lapsille on amerikansuomalaisen toimittajan ja sosialistin Moses Hahlin kirjoittama aapinen, joka ilmestyi ensimmäistä kertaa Massachusettsin Fitchburgissa vuonna 1906. Suomessa sen julkaisi porvoolainen Osuuskunta Visa vuonna 1910, josta puolestaan Sosialidemokraattisen nuorison keskusliitto kustansi näköispainoksen 1977.
Hahlin kirjoittamat teksti heijastavat luokkataistelua ja sosialistista aatemaailmaa, aapisessa esiintyvät muun muassa köyhä Hellasen työläisperhe sekä upporikas Herralan hienostoperhe. Hahl on muista aikakauden aapisista poiketen jättänyt kirjasta pois kaikki viittaukset Jumalaan, mutta sen opetukset ja arvomaailma ovat silti hyvin lähellä kristinuskoa. Myöskään mitään kansallisuuksia tai valtioita ei Hahlin aapisessa mainita.
Fraktuuralla painettu kirja sisältää aakkosten lisäksi esipuheen, jossa Hahl kertoo lapsille rikkaiden ja köyhien erosta sekä tilanteen syistä. Hahlin näkemyksen mukaan rikkaat kokoavat omaisuutensa ottamalla köyhiltä työläisiltä heidän valmistamansa tavarat, vaikka eivät ole niitä itse tehneet. Hän kehottaa lapsia rakentamaan itselleen ”kylät ja kaupungit, joissa ei ole rikkaita ja köyhiä, vaan kaikilla on yhtä paljon tavaroita”.